CELEX: C2007/315/28
Language: bg
Date: 2007-12-22 00:00:00
Title: Дело C-251/06: Решение на Съда (четвърти състав) от 8 ноември 2007 г. (преюдициално запитване от Unabhängiger Finanzsenat, Außenstelle Linz — Австрия) — Firma Ing. Auer — Die Bausoftware GmbH/Finanzamt Freistadt Rohrbach Urfahr (Косвени данъци — Прираст на капитала — Преместване на седалището на дружество — Отмяна на данъка върху вноски в капитала, за който данъчнозадължено е дружество)

22.12.2007   
            
            
               BG
            
            
               Официален вестник на Европейския съюз
            
            
               C 315/17
            
         Решение на Съда (четвърти състав) от 8 ноември 2007 г. (преюдициално запитване от Unabhängiger Finanzsenat, Außenstelle Linz — Австрия) — Firma Ing. Auer — Die Bausoftware GmbH/Finanzamt Freistadt Rohrbach Urfahr
   (Дело C-251/06) (1)
   
   (Косвени данъци - Прираст на капитала - Преместване на седалището на дружество - Отмяна на данъка върху вноски в капитала, за който данъчнозадължено е дружество)
   (2007/C 315/28)
   Език на производството: немски
   Препращаща юрисдикция
   Unabhängiger Finanzsenat, Außenstelle Linz
   Страни в главното производство
   
      Ищец: Firma Ing. Auer — Die Bausoftware GmbH
   
      Ответник: Finanzamt Freistadt Rohrbach Urfahr
   Предмет
   Преюдициално запитване — Unabhängiger Finanzsenat — Тълкуване на член 4, параграф 1, букви а) и ж), на член 4, параграф 3, буква б) и на член 7, параграф 2 от Директива 69/335/ЕИО на Съвета от 17 юли 1969 г. относно косвените данъци върху прираста на капитала (ОВ L 269, стр. 12), изменена с Директива 85/303/ЕИО на Съвета от 10 юни 1985 г. (ОВ L 156, стр. 23) — Данък върху вноски в капитала, наложен на дружество, което е преместило мястото на действителното си управление от държава-членка, която е премахнала данъка върху вноски в капитала, в държава-членка, която облага с данък вноските в капитала
   Диспозитив
   Член 4, параграф 1, буква ж) и параграф 3, буква б) от Директива 69/335/ЕИО на Съвета от 17 юли 1969 г. относно косвените данъци върху прираста на капитала, изменена с Директива 85/303/ЕИО на Съвета от 10 юни 1985 г. и с Акта относно условията за присъединяване на Република Австрия, Република Финландия и Кралство Швеция и промените в договорите, на които се основава Европейският съюз, трябва да бъде тълкуван в смисъл, че отказът на държава-членка да облага с данък върху вноски в капитала не е пречка за това дружество, попадащо в някоя от категориите, посочени в член 3, параграф 1, буква а) от тази директива, да бъде квалифицирано като капиталово за целите на облагането с данък върху вноски в капитала по смисъла на член 4, параграф 1, буква ж) от посочената директива при преместване на мястото на действителното му управление от тази държава-членка в друга държава-членка, където все още се събира такъв данък. Такова тълкуване обаче не трябва да доведе до облагодетелстване на поведение, което се характеризира със създаването на изкуствени конструкции, целящи единствено получаването на данъчно предимство. Препращащата юрисдикция следва да провери дали фактическата обстановка в делото по главното производство съдържа обективни факти, съставляващи такава практика на злоупотреба.
   
      (1)  ОВ C 212, 2.9.2006 г.